**Pavel Ivanovitsj Pestel** (russisk: *Павел Иванович Пестель*, født 24. juni 1793 i Moskva, død 13. juli 1826 i St. Petersburg) var en russisk offiser og dekabrist.

Liv og virke
------------

### Bakgrunn

Pavel Pestel var sønn av Ivan Borisovitsj Pestel (1765-1843). Han ble oppfostret i Dresden, og senere i pasjekorpset i St. Petersburg.[]

### Militær

Han deltok i fedrelandskrigen i 1812 mot Napoleon I og hans invasjonsstyrker, og ble såret ved Vilnius. Etter at han var restituert ble han rekruttert som adjutant til greve Pjotr Christianovitsj Wittgenstein, utmerket seg i slagene ved Leipzig, Bar-sur-Aube og ved Trois.[]

Senere bodde han hos greve Wittgenstein i Tultsjin, hvorfra han foretok reiser til Bessarabia for å samle informasjon om grekernes misnøye med tyrkerne, og for å forhandle med Moldavas herskere (1821).

I 1822 ble Pestel overført med obersts grad til Vjatskijregimentet, som da befant seg i stor uorden.[] Innen et år var omme hadde han fått skikk på det.[] tsar Aleksander I sa etter å ha inspisert regimentet: *«Ekstraordinært, på prikk likt en garde»* og belønnete Pestel med 3 000 hektar mark.[]

### Hemmelige selskaper

Fra og med 1816 var Pestel med i forskjellige frimurerselskap og var senere en av grunnleggerne av Frelsesunionen (1817). Han hadde til og med forfattets dets statutter.[] Snart ble han aktivt med i *det sørlige hemmelige selskap*, der han snart ble selskapets leder takket være sin intelligens, sine allsidige kunnskaper og takket være at han var i besittelse av talens gave (noe hans samtidige vitner om nesten alle som en).[] Takke være sin veltalenhet overbeviste han i 1825 det hemmelige selskapet i St. Petersburg om å virke i samme ånd.[]

Hans overbevisninger kom til uttrykk i den av ham sammenstilte *Russkaja Pravda* («den russiske sannhet»). Dette prosjekt som var skrevet i republikansk ånd kan sammen med Nikita Muravjovs regnes som de viktigste uttrykk for idéene hos det hemmelige selskapet, selv om intet av dette var bindende for selskapets medlemmer.[] Pestel selv, ifølge hva Jakusjkin har gjengitt, hadde ved sammenstillingen av *Russkaja Pravda* som eneste mål å forberede seg for sin virksomhet i Riksdumaen (земская дума).[] *Russkaja Pravda*s viktigste side var Pestels funderinger om Russlands indre oppbygning, både den politiske og økonomisk, som Nikolaj Turgenjev kalte for «sosialistiske ideer».[] Utredningskommisjonen som senere kom inn i bildet bygde opp sine anklager mot Pestel og visse andre nettopp rundt *Russkaja Pravda*-materiale.[]

Av Pestels bevarte brever er det tydelig at han var glad i og omtenksom overfor sine foreldre.[]

### Dekabristopprøret

Straks erter den 14/26. desember 1825 ble han arrestert på vei til Tultsjin og etter et seks måneders langt fengselsopphold i Peter-Paulfestningen ble han dømt til døden ved hengning, trekking og kvartering. Dommen ble modifisert i metode, men den 13./25. juli 1826 ble han hengt. Ifølge en offiser vitnesmål sa Pestel innen avrettelsen de følgende profetiske ord: «Det man sår både må og kommer smått om senn å vokse opp».[]

En ganske sympatiserende beskrivelse av Pestel finnes i greve P.D. Kiseljovs *«Nedtegnelser»* fra (1823).[] Enda varmere er greve Wittgensteins ettermæle om han i *«Det russiske arkiv» (1870).[]*

Litteratur
----------

* Natan Edelmann: *Verschwörung gegen den Zaren. Porträts der Dekabristen*. Verlag Progress, Moskau 1984, ISBN 3-7609-0860-8.
* G. Favstov (red.): *Vosstanie Dekabristov. Dokumenty Tom VII*. Gosudarstvennoe izdatel’stvo politiceskoj literatury, Moskva 1958.
* Olga Forsch: *1825 – Roman einer Verschwörung*. Übers. v. Rainer Rosenberg. Verlag der Nation, Berlin 1966.
* Norbert Henke: *Verfassung (Grundgesetz) der Union der sozialistischen Sowjetrepublik vom 7. Oktober 1977. Eine einführende, erläuternde und vergleichende Studie*. Verlag Peter D. Lang GmbH, Frankfurt am Main 1981, ISBN 3-8204-6745-9.
* Ludwig Kulczycki: *Geschichte der Russischen Revolution. Band I*. Übers. Anna Schapire-Neurath. Friedrich Andreas Perthes A.G. Gotha 1910.
* I. Pavel Pestel’: *Russkaja Pravda*. In: Gerhard Dudek (Hrsg.): *Die Dekabristen. Dichtungen und Dokumente*. Insel-Verlag, Leipzig 1975.
* F. Rehak (overs.): *Die große Sowjet-Enzyklopädie. Reihe Geschichte und Philosophie, Band 28. Die Dekabristen*. Rütten & Loening, Berlin 1954.
* Patrick O'Meara: *The Decembrist Pavel Pestel. Russia’s First Republican*. Palgrave Macmillan, New York 2003.
* Michael Wolkonskij: *Die Dekabristen*. Übers. Waldemar Jollos. In: W. Jollos (Hrsg.): *Russische Reihe I. Geistesgeschichte*. Dritter Band. Artemis Verlag, Zürich 1946.
* N. M. Lebedjew: *Pestel – Ideolog i rukowoditjel dekabristow*. Verlag „Mysl", Moskau 1972.
* O. I. Kijanskaja: *Pavel' Pestel': Oficer, razvedchik, sagovorshchik*. Paralleli, Moskva 2002.
* Joachim Winsmann: *Die Brüder Christi in Russland*. Norderstedt 2004, ISBN 3-8334-1061-2.

Eksterne lenker
---------------

* Pestel, Pavel Ivanovitj i *Nordisk familjebok* (2. utgave, 1915)

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Brockhaus Enzyklopädie **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC
 |